Diari Oficial de la Generalitat Valenciana


Sumari del DOGV 4276, del 21-06-2002 (2002/6689)

RESOLUCIÓ de 17 de juny de 2002, del Rectorat de la Universitat Politècnica de València, per la qual es declara inhàbil el mes d'agost de 2002, als efectes assenyalats en esta resolució.
------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2002/06/17/(1)/dof/vci/html**

### Dades del document

Número de DOGV
:   4276

Data del DOGV
:   21-06-2002

Secció del DOGV
:   I. DISPOSICIONS GENERALS

Número del document
:   2002/6689


Data del document
:   17-06-2002

Organisme emissor
:   Universitat Politècnica de València

Tipus de document
:   Resolució

Descriptors 

:   * universitat
    * administració de l'ensenyament
    * temps de descans

RESOLUCIÓ de 17 de juny de 2002, del Rectorat de la Universitat Politècnica de València, per la qual es declara inhàbil el mes d'agost de 2002, als efectes assenyalats en esta resolució. [2002/M6689]
  
Comprovades les necessitats acadèmiques i administratives de la Universitat Politècnica de València durant el mes d'agost de 2002, este Rectorat, fent ús de les competències que li confereix l'article 20 de la Llei Orgànica d'Universitats i ateses les facultats referents a la seua autonomia que a la institució li confereix l'article 2 del mateix cos legal, resol:
  
Declarar inhàbil el mes d'agost de 2002, als efectes que a continuació s'assenyalen:
  
1. Es declara inhàbil el mes d'agost de 2002 a l'efecte del còmput de terminis per a la resolució de concursos de places docents, d'acord amb el que disposa el Reial Decret 1.888/1984. Durant este mes no tindran lloc actuacions de les comissions establertes en els articles 6, 7 i 8 del reial decret esmentat.
  
Així, també serà aplicable, si s'escau, allò que disposa el paràgraf anterior respecte del còmput de terminis amb relació a la normativa de desenvolupament de la Llei Orgànica d'Universitats relativa a estos mateixos supòsits.
  
2. Es declara inhàbil el mes d'agost de 2002 a l'efecte del còmput de terminis de reclamacions i recursos en via administrativa.
  
3. Es declara inhàbil el mes d'agost de 2002 a l'efecte del còmput de tots els processos administratius subjectes a terminis, convocats per esta Universitat.
  
4. Del contingut d'esta resolució, s'exclouen els procediments de contractació administrativa a l'empara de la Llei de Contractes de les Administracions Públiques, que es regiran per les normes establertes en les seues pròpies convocatòries. Així mateix del contingut d'esta resolució s'exclouen procediments de selecció del professorat interí i contractat administratiu.
  
En els casos descrits, els terminis s'interrompran el dia 1 d'agost de 2002 i el seu còmput es reprendrà el 2 de setembre del mateix any.
  
Contra esta resolució, que esgota la via administrativa, es pot interposar un recurs potestatiu de reposició en el termini d'un mes a partir de sendemà de la seua notificació o publicació, davant del mateix òrgan que dictà la resolució, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos, comptats des de sendemà de la seua notificació.


Còpia Permalink ELI